Aquesta edició 2019 aterra amb el lema "Camina amb nosaltres!" i anima a moure’ns a peu, ja que d'aquest mitjà de desplaçament se'n deriven diversos beneficis. No només per a la salut (fem exercici) i per al medi ambient (no contaminem), sinó que també és el més econòmic, equitatiu i eficient. Cada dia, a Barcelona, es fan al voltant de 2,5 milions de desplaçaments a peu, fet que representa més del 30% del total de desplaçaments de la ciutat. I cal tenir en compte que, independentment de la manera en què ens movem, en algun moment del dia tots i totes som vianants.

Objectius de la Setmana Europea de la Mobilitat

L'antigament anomenada Setmana de la Mobilitat Sostenible i Segura arriba, un any més, amb la finalitat de promoure uns hàbits de mobilitat més sostenibles, segurs i saludables, com ara els desplaçaments a peu, amb bicicleta, amb transport públic o amb vehicle elèctric, així com fer visibles els canvis possibles en l’ús de l’espai públic, millorar la qualitat de l’aire i reduir la contaminació.

Els objectius principals de la Setmana Europea de la Mobilitat 2019 són els següents: